Na temelju članka 33. Zakona o proračunu („Narodne novine“, broj 87/08., 136/12. i 15/15) te članka 19. Statuta Grada Buzeta („Službene novine Grada Buzeta“, broj 2/21), Gradsko vijeće Grada Buzeta na sjednici dana 26. kolovoza 2021. godine donosi

1. **IZMJENE I DOPUNE PROGRAMA**

**poticanja poduzetništva i poljoprivrede u 2021. godini**

Članak 1.

U Programu poticanja poduzetništva i poljoprivrede u 2021. godini (''Službene novine Grada Buzeta'' broj 14/20 i 2/21.), dalje u tekstu: Program, u poglavlju II. MJERE I POTICAJI U OSTVARIVANJU CILJEVA POTICAJA RAZVOJA PODUZETNIŠTVA U 2021. GODINI, mijenja se u točki 1, pod mjerom a) sufinanciranje kamata na kredite prema Programu poduzetnik IŽ, iznos osiguranih sredstava, koji sada glasi:

**„U tu svrhu Grad Buzet u 2021. godini osigurava 110.000,00 kuna“.**

 Članak 2.

U poglavlju II. Programa, točki 1. pod mjerom b) potpore za poduzetništvo mijenja se iznos koji sada glasi:

**„Grad Buzet nastavlja s mjerama poticanja poduzetništva te kroz nepovratne potpore osigurava 230.000,00 kuna u 2021. godini“**

 Članak 3.

U poglavlju III. MJERE POTICANJA ZA BRŽI RAZVOJ POLJOPRIVREDE U 2021. GODINI , mijenja se iznos u stavku 4. koji sada iznosi **„80.000,00 kuna“.**

Članak 4.

U poglavlju III. MJERE POTICANJA ZA BRŽI RAZVOJ POLJOPRIVREDE U 2021. GODINI, iza stavka 4. dodaje se novi stavak 5. koji glasi:

**„(5) Za izradu izmjena i dopuna programa raspolaganja poljoprivrednim zemljištem u vlasništvu RH za područje Grada Buzeta, osiguravaju se sredstva u iznosu 43.750, 00 kuna.“**

Članak 5.

U poglavlju IV. NAČIN REALIZACIJE, Programa mijenja se stavak 1. koji sada glasi:

''Za provedbu ovog Programa osiguravaju se sredstva u Proračunu Grada Buzeta za 2021. godinu u ukupnom iznosu od **551.750** kuna za sljedeće namjene:

* subvencije poduzetnicima putem kreditne linije ''Poduzetnik IŽ 2020'' –

**110.000 kuna**

* potpore poduzetnicima - **230.000,00** kuna
* subvencije poljoprivrednicima – **80.000,00** kuna
* sufinanciranje Fonda za poljoprivredu i agroturizam Istre – 25.000,00 kuna
* sufinanciranje aktivnosti Udruženja obrtnika Buzet – 18.000,00 kuna
* komunalno opremanje poduzetničkih zona – **45.000,00** kuna
* izrada programa raspolaganja poljoprivrednim zemljištem – **43.750,00** kuna

Članak 6.

Ove izmjene i dopune Programa stupaju na snagu osmog dana od dana donošenja, a objavit će se u „Službenim novinama Grada Buzeta“.

KLASA: 021-05/21-01/8

URBROJ: 2106/01-01/01-21-23

Buzet, 26. kolovoza 2021.

GRADSKO VIJEĆE GRADA BUZETA

 PREDSJEDNIK

 Davor Prodan

**Obrazloženje prijedloga 2. izmjena i dopuna**

**Programa poticanja poduzetništva i poljoprivrede u 2021. godini**

Predlaže se smanjenje iznosa sredstava za subvencije poduzetnicima putem kreditne linije ''Poduzetnik IŽ 2020'' u iznosu od 90.000,00 kuna. Dinamika i plan dodjele subvencije putem kreditne linije ''Poduzetnik IŽ 2020'' nalaže mogućnost raspodjele viška planiranih sredstava na pozicije subvencije poduzetnicima, obrtnicima i poljoprivrednicima obzirom da je u resorni gradski odjel zaprimljen povećan broj zahtjeva za dodjelu subvencije iz navedenih sektora. Sredstva u iznosu od 90.000,00 kuna se raspoređuju na subvencije trgovačkim društvima u iznosu 25.000,00 kuna, obrtnicima u iznosu 50.000,00 kuna te poljoprivrednicima u iznosu 15.000,00 kuna.

Također, predlaže se osiguravanje dodatnih sredstava u iznosu od 43.750,00 kuna u cilju izrade izmjena i dopuna Programa raspolaganja poljoprivrednim zemljištem u vlasništvu RH za područje Grada Buzeta. Izmjenama i dopunama Programa uključile bi se katastarske čestice koje nisu bile uključene u prvotni Program zbog nesređene i nepotpune baze podataka dobivene iz državne geodetske uprave. Samim izmjenama i dopunama Programa stvorit će se preduvjeti za povećanje ukupne površine obradivog poljoprivrednog zemljišta.

Predloženo smanjenje u iznosu od 75.000,00 kuna za komunalno opremanje poduzetničkih zona navedeno je i obrazloženo u 2. Izmjenama Programa gradnje objekata i uređaja komunalne infrastrukture za 2021. godinu, unutar Upravnog odjela za gospodarenje prostorom.

 Upravni odjel za financije i gospodarstvo

 PROČELNICA

 Nives Jakac, v.r